Palun sisesta otsingufraas ja alusta otsimist
#000000
Tõnis Saarts seletab Taskuvikerkaarele valimisõigust. Miks saavad mittekodanikud Eestis kohalikke volikogusid valida? Kas see on demokraatlikus maailmas tavapärane nähtus? Kas see tava kujutab endast julgeolekuohtu? Ja veel palju põhimõttelisi küsimusi, mida tuleks hiljaaegu vallandunud debati käigus läbi mõelda.
#000003
Lisaks IDA-raadiole ja tavapärastele podcasti-äppidele leiate meid nüüd ka Spotifyst.
#000004
Septembrikuu Taskuvikerkaares rääkisime Kristina Birk-Vellemaga seksuaalkasvatusest nõukogude ajal ja tänapäeval. Kas kommunistid tegid seksivärki paremini? Mida on nõukogude aeg eestlaste seksuaalkasvatusse pärandanud? Miks soovitasid sotsialistlikud seksinõustajad kasutatud sidemed maa sisse kaevata? Kust said LGBT-inimesed teadmisi ja abi? Arutlused neil ja muudel teemdel leiate saatest.
#000007
Augusti Taskuvikerkaares käis ajaloolane Linda Kaljundi kellega rääkisime Narva tanki tähendusloomest, kunstist ja kapitalismist, kolonialistlikust mõttest Eesti teaduspildis ja muust huvitavast.
#000009
Juulikuu Taskuvikerkaares oli külas Maarja Kangro, kes mõne kuu eest, üsna sõja algul, käis Ukrainas sõpradel külas. Räägime erinevatest teemadest: kas Volomõr Želesnkõi on uus superkangelane? Kas Vene kirjandus kannab sõjakoleduste eest vastutust? Ja palju muud.
#000011
Juuni Taskuvikerkaares räägime Riin Sirkeli ja Laura Viidebaumiga filosoofiast. Kas Antiik-Kreeka mõtlejad oli vastikud valged mehed? Mida hakata peale filosoofidega, kelle osad vaated mõjuvad tänapäeval selgelt tagurlikult? Kas Platonit lugedes tuleks tudengitele anda trigger warning?
#000013
Maikuu Taskuvikerkaares räägime Pärtel Piirimäega rahvusvahelise õiguse ajaloost. Kes otsustab, milline on õiglane sõda? Kes karistab sõjakurjategijaid? Ärevatel aegadel on need küsimused muutunud ootamatult aktuaalseks.
#000015
Vikerkaare jaanuarinumbriga koos käivas podcastis vestleme Sara Arumetsaga transõigustest ja paljudest küsimustest, mis puudutavad kõiki inimesi, olgu nad cis- või transsoolised. Millised tagajärjed on elamisviiside medikaliseerimisel? Kust jookseb normaalsuse ja patoloogilisuse piir? Mida arvas justiitsministeerium bioloogilise ja sotsiaalse soo eristamisest? Kas haigekassa peaks rahastama cis-sooliste inimeste ilukirurgiat? Ja palju muud olulist ja huvitavat.
#000020
Ajakirjanik Laura Mallene on aastaid tegelenud teemadega, mis pole meediamajades just populaarsemate hulgas. Nüüd aga tundub talle, et ajad on muutumas ja sotsiaalsetest epideemiatest, nagu lähisuhtevägivald, räägitakse aina rohkem. Vikerkaar uuris Lauralt, miks politsei ja kohtud kipuvad vägivallaohvreid uuesti traumeerima, mida kujutab endast nõusolekupõhine lähenemine seksuaalsuhetele ja mida saaksid meediajuhid teha, et vältida ajakirjanike läbipõlemist. Paljudest teistest teemadest rääkisime kah.
#000022
Kas me reisime kahekümne aasta pärast isesõitvates autodes, futuristlikus ühistranspordis või hobuvankrites? Kuidas mõjutavad uued tehnoloogiad ühiskonna arengut ja vastupidi? Kas rohepöörde tegemiseks on vaja lihtsalt piisavalt tublisid insenere? Neist ja teistest tulevikuvisioonidega seotud küsimustest räägime Vikerkaare podcastis Laur Kangeriga. Lugege ka Lauri artiklit novembri Vikerkaares.
#000024
Kas pagulased on nagu merelaine? Nagu tirtsuparv? Nagu halb haigus või loodusõnnetus? Sellised võrdlusi kasutab Eesti meedia igapäevaselt humanitaarkriiside kirjeldamisel. Vikerkaare podcasti viiendas osas vestleme Jaana Davidjantsiga sellest, kuidas meedia ja poliitikud kujundavad suhtumist inimestesse, kes põgenevad eluohtlikest piirkondadest ning arutame, kuidas saaks nende läbielamisi vastutustundlikumalt kajastada. Lugege ka Jaana artiklit septembrikuu Vikerkaares.
#000026
Vikerkaare podcasti neljandas osas küsime Tõnis Saartsilt, kas selleks, et saada demokraatiat, naistele õiguseid ja kõigile heaoluriiki, tuleb kõigepealt mitukümmend miljonit inimest maha nottida. Kas me võlgneme sõdadele kõik oma head asjad? Kas ilma sõjata on võimalik teha ühiskondlikke arenguhüppeid? Neist ja paljudest muudest sõjaküsimustest räägime podcastis, mis põhineb Saartsi artiklil augustikuu Vikerkaares.
#000028
Vikerkaare podcasti kolmandas osas küsime majandusteadlaselt Ringa Raudlalt, kuidas riik meie kõigi raha käsutama peaks. Kas riik peaks eelarvet hoidma tasakaalus ja millises olukorras on mõistlik võtta laenu? Kuidas on covid-19 kriis muutnud seda keskkonda, milles riigid eelarvepoliitilisi otsuseid teevad? Mis rolli mängib rahapoliitika ja keskpankade otsused? Kuidas peaks Eesti muutma oma eelarvepoliitikat, et tulla toime kliimamuutuste ja teiste väljakutsetega
#000030